Metsatöll

**Metsatöll** — эстонскі фолк-мэтал-гурт. Назва калектыва — старажытнаэстонскі эўфэмізм слова воўк. У многіх песьнях гурта выкарыстоўваюцца розныя нацыянальныя музычныя інструмэнты, а асноўная тэма тэкстаў песьняў — войны за незалежнасьць XIII й XIV стагодзьдзе стагодзьдзяў. Гурт часта выконвае кавэр-вэрсіі эстонскіх народных песьняў, а таксама песьні на вершы эстонскіх паэтаў, такіх яr Аўгуст Але й Фрыдрых Крэйцвальд.

## Гісторыя
Пасьля ўтварэньня ў 1998 годзе, гурт іграў эпічны мэтал зь невялікім даданьнем эстонскага фальклёра. У тым жа годзе выйшаў дэма-альбом гурта *Terast mis hangund me hinge*.

У 2000 годзе да гурта далучыўся сябар музыкаў Лаўры Ыўнапуў, які ўмеў іграць на розных нацыянальных эстонскіх музычных інструмэнтах. З таго ж году пачаўся адыход гурта да фолк-мэталу.

У 2004 годзе выйшаў альбом *[[Hiiekoda]]*, які стаў першым альбомам Nailbord Records, цяпер лідыруючым лэйблам цяжкае музыкі ў Эстоніі. Праз год быў выпушчаны рэмэйк дэма-альбому гурта *[[Terast mis hangund me hinge 10218]]*. Лічбы ў назьве альбому азначаюць год ад стварэньня сьвету згодна з храналёгіяй старажытных эстаў.

У 2006 годзе выйшла два канцэртныя альбомы — *[[Lahinguväljal näeme, raisk!]]* і *[[Raua needmine]]* (з эстонскім нацыянальным хорам) й EP *[[Sutekskäija]]*, а ў 2008 трэці паўнафарматны альбом *[[Iivakivi]]*.

Увосень 2008 году гурт падпісаў кантракт з лэйблам Spinefarm Records, які зьяўляецца часткай Universal Music Group.

Чацьвёры альбом гурта *[[Äio]]* быў выпушчаны 3 сакавіка 2010 году. За тры месяцы з моманту выхада, было прададзена 13000 копіяў альбома. Інтэрнэт-сынгл і відэакліп на песьню *Vaid Vaprust* выйшаў 15 студзеня таго жа году. Зь лістапада па сьнежань праходзіў эўрапейскі тур гурта сумесна зь фінскім гуртам Finntroll. У тым ж годзе гурт узяў удзел у фэстывале Wacken Open Air.

Пяты альбом *Ulg* выйшаў 1 лістапада 2011 году. Ён быў запісаны спантанна на поўдні Эстоніі. 13 кастрычніка выйшаў кліп *Küü*, у якім мог узяць удзел кожны. 9-га й 10-га сьнежня адбылося 3 канцэрты ў Таліне з прэзэнтацыяй альбома.

7 марта 2014 году гурт выпусьціў свой шосты паўнафарматны альбом — Karjajuht. У запісе песьні «Lööme mesti» ўзяў удзел Ёнэ Ярвэля, вакаліст фінскага гурта Korpiklaani. Прэзэнтацыя альбому прайшла 21 й 22 ў Таліне, у клюбе «Rock Cafe». У якасьці гасьцёў на гэтых канцэртах выступілі гурты Korpiklaani, Litvintroll і Soul Thrower.

У сакавіку 2014 году ў Эстоніі паступіла ў продаж харчовая прадукцыя пад маркай Metsatöll — каўбаса, хлеб і піва.

## Склад гурта
### Цяперашні склад
* Маркус «Rabapagan» Тээяр — вакал, гітара
* Лаўры «Varulven» Ыўнапуў — вакал, гітара, флейта, валынка, канэль і іншыя інструмэнты
* Райва «KuriRaivo» Пиирсалу — бас-гітара й вакал
* Марка Атса — ударныя й вакал

### Былыя ўдзельнікі
* Сыльвэр «Factor» Ратасэп — ударныя (1998—2004)
* Андрус Тынс — бас-гітара (1998—2000)

## Дыскаграфія
### Паўнафарматныя альбомы й EP
* Terast mis hangund me hinge (дэма) (1999)
* Hiiekoda (2004)
* Terast mis hangund me hinge 10218 (2005)
* Sutekskäija (EP) (2006)
* Iivakivi (2008)
* Äio (2010)
* Ulg (2011)
* Karjajuht (2014)

### Сынглы
* Hundi loomine (2002)
* Ussisõnad (2004)
* Veelind (2008)
* Kivine maa (2011)
* Lööme mesti (2013)
* Tõrrede kõhtudes (2014)

### DVD
* Lahinguväljal näeme, raisk! (2006)
* Kõva Kont (2008)
* Tuska (2012)

### Іншыя праекты
* Raua Needmine (2006) — зборнік песьняў гурта, запісаных сумесна з эстонскім нацыянальным мужчынскім хорам.
* Suured koerad, väiksed koerad (2008) — альбом, запісаны сумесна з гуртам Kukerpillid, у якім гурты выконваюць кавэры на песьні адзін аднаго.

### Удзел на зборніках
* Eesti Metali Enziklopöödia Nr. 2 (2001)
* Worship Judas Priest (2001) — трыб’ют Judas Priest.
* Hard Rock Laager 2004 (2004)
* Estonian Metal Compilation 2004 (2004)
* First Nails In The Board (2004)
* Fear Candy 19 (2005) — зборнік чапсопісу Terrorizer.
* Linja Pitää (2006)
* R2 Live (2006)
* Ultra Go Live (2006)

## Крыніцы

## Вонкавыя спасылкі

* Metsatöll на Encyclopaedia Metallum
* 

Катэгорыя:Эстонскія фолк-мэтал-гурты
Катэгорыя:Эстонскія гэві-мэтал-гурты
Катэгорыя:Музычныя гурты стылю фолк-мэтал
Катэгорыя:Музычныя гурты, якія зьявіліся ў 1998 годзе